《岁暮》
宋代·陈宓

我有数顷田，读书尽岁暮。
苟无饥渴态，不必羡华富。
人生苦嗟卑，待日不可度。
不思羲和车，去去岂反顾。
闭门十年间，青云半尘土。
光荣能几时，悔吝已莫数。
所以五柳公，陶然乐贫窭。
彼有五男儿，岂有后日虑。

作者简介：（1171—1230）宋兴化军莆田人，字师复，号复斋。陈定弟。少从朱熹学。历泉州南安盐税，知安溪县。宁宗嘉定七年，入监进奏院，上书言时弊，慷慨尽言。迁军器监簿，又上言指陈三弊。出知南康军，改南剑州，救灾济民，多有惠政。后以直秘阁主管崇禧观。有《论语注义问答》、《春秋三传抄》、《读通鉴纲目》、《唐史赘疣》等。